Kui Tiibeti teemajade küdevatest ahjudest  tõusev jakisõnniku kirbe ving (kuivatatud sõnnik on siin peamine küttematerjal) tähendab ühtlasi rammusat soolast jakivõiteed, kakusarnast Tiibeti leiba, näppude vahel kuivast odrajahust veeretatud käkke - tsampa't, kohalikku magusat õlut chang'i, jakiliha ja momo'sid (pelmeenisarnased täidisega klimbid), siis suurlinnade menüüs on hiinapärane maitsetu löga. Tundub, et enamik linnatoitu keedetakse ühes ja samas potis, kuid serveeritakse erinevalt.